RAGNI BIRMANI 153 
piceae , palpi sordide testacei, apice nigri, pedes quoque sordide 
testacei, modo apice tarsorum nigro. Abdomen supra nigrum est, 
vitta transversa flava in medio abrupta ad marginem anticum 
dorsi et fasciis duabus longitudinalibus angustis flavis ornato: 
hae fasciae posterius parallelae et spatio modo angusto separatae 
sunt, antice divaricantes et hic prope apicem abruptae, antice 
paene ad vittam illam transversam, postice paene ad apicem 
dorsi pertinentes. Latera abdominis superius sub-fusca videntur, 
subter nigra: a dorso linea longitudinali flaventi limitantur. 
Prope basin lituram majorem flavam ostendunt latera, dein, 
fere in medio, maculam minutam flavam, aliamque ejusmodi 
maculam multo magis postice. Venter, qui ante rimam geni- 
talem testaceo-fuscus est, pone eam niger, maculas duas parvas 
rotundatas flavas spatio magno disjunctas postice (sed longe ante 
mamillas) habet, duasque ejusmodi maculas minus distinctas paullo 
pone rimam genitalem: hae quattuor maculae lineis duabus longi- 
tudinalibus pallidis binae unitae videntur. Mamaillae pallide fuscae. 
In femina etiam minore, modo 10 millim. longa, quam hujus 
speciei ‘credo, fasciae duae flavae dorsi abdominis usque ad vittam 
anticam pertinent et integrae sunt, non antice abruptae; latera 
praeter lineam longitudinalem superiorem flavam aliam infe- 
riorem habent, quae prope basin ramum parvum retro et deorsum 
directum emittit; lineae flaventes, quae maculas 4 flavas ventris 
conjungunt, pone eas paene usque ad mamillas continuantur. 
Latera binas maculas flavas habent, ut in exemplo paullo majore. 
9 ad. — Lg. corp. 32; lg. cephaloth. 8 3/,, lat. ej. 6 5/,, 
lat. front. 4 4/,; lg. abd. 23, lat. ej. 8 millim. Ped. I 66 4/,, 
(fem. 19, pat. 34/,, tib. 14 3/,, metat. 21 °/,, tars. paene 4), 
II 54, III 32 (pat.+ tib. 8), IV paene 56 (pat. paene 3, tib. 
11 1/,) millim. 
Cel. Fea feminam adultam singulam et tres juniores hujus 
speciei ad Bhamò invenit. — Epeira Kuhl, Dol., ex Java, quam 
antea (!) varietatem N. maculatae credidi, potius araneae supra 
descriptae, quae propria species videtur, subjicienda est. 
(1) Studi, cet., III, Ragni dell’ Austro-Malesia, cet., loc. cit., p. 146. 
